Pauline Kedem Tellen OFR (an haife ta a ranar 8 ga watan Janairu shekarar 1959 ). Ta kasance ƴar siyasa a Najeriya kuma a yanzu tana matsayin Ministan Harkokin Mata. Shugaba Muhammad Buhari ne ya naɗa ta a shekarar 2019 bayan ta ki amincewa da nadin minista a shekarar 2015 bisa hujjar cewa ba a tuntube ta ba kafin sanarwar nadin sannan kuma ba za ta amince da tayin raba madafan iko a tsakanin yankuna uku na sanatocin ba. jiharta ta plateau saboda ta fito daga ƙaramar hukuma daya da Gwamna Simon Lalong. A shekarar 1999, an naɗa ta Ƙaramar Ministar kimiyya da fasaha a majalisar ministocin tsohon shugaban kasa, Olusegun Obasanjo. A shekarar 2007, ta zama mataimakiyar gwamnan jihar Filato kuma mace ta farko da ta fara zama mataimakiyar gwamna a arewacin Najeriya . ta kuma tsaya takarar zama gwamnan jihar a shekarar 2011, amma ta sha kashi a hannun Jonah Jang. A yanzu haka mamba ce, kwamitin amintattu na All Progressive Congress, kuma an karrama ta a matsayin mace ta shekara saboda gudummawar da ta ba Nijeriya a lambar yabo ta Goma ta 10 na Gasarmu.